Document ID: 31987R2498

*****
ΚΑΝΟΝΙΣΜΟΣ (ΕΟΚ) αριθ. 2498/87 ΤΗΣ ΕΠΙΤΡΟΠΗΣ
της 18ης Αυγούστου 1987
περί τροποποιήσεως του κανονισμού (ΕΟΚ) αριθ. 2730/81 περί καταρτίσεως του καταλόγου των οργανισμών στις τρίτες χώρες εισαγωγής, από τους οποίους είναι δυνατόν να προκηρυχθούν διαγωνισμοί στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι, με τον κανονισμό (ΕΟΚ) αριθ. 2730/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 768/87 (4), καταρτίστηκε ο κατάλογος των οργανισμών στις τρίτες χώρες εισαγωγής, από τους οποίους είναι δυνατόν να προκηρυχθούν διαγωνισμοί στον τομέα του γάλακτος και των γαλακτοκομικών προϊόντων·
ότι, λαμβάνοντας υπόψη τις πλέον πρόσφατες πληροφορίες τις οποίες διαθέτει η Επιτροπή για τις εμπορικές μεθόδους που ακολουθούν οι σχετικές χώρες εισαγωγής, καθώς και τον επίσημο χαρακτήρα αυτών των οργανισμών, πρέπει να τροποποιηθεί ο κανονισμός (ΕΟΚ) αριθ. 2730/81·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος των οργανισμών εκδόσεως στο παράρτημα του κανονισμού (ΕΟΚ) αριθ. 2730/81 τροποποιείται ως εξής, όσον αφορά την Ινδία, την Ιαπωνία και τη Βενεζουέλα:
1.2 // Χώρα εισαγωγής // Οργανισμός εκδόσεως // «Ινδία // India Dairy Corporation Derpen R.C. Dutt Berode 390 005 India // // National Dairy Development Board (NDDB) Anand/Gujarst India // Ιαπωνία // Livestock Industry Promotion Corporation (LIPC) Azabudai Building 2-2-1 Azabudai Mato Ku Tokyo // // Nikon Shiryo Kogyokai Kyodoukumiai Minatoku Tokyo // Βενεζουέλα // ASOLEP Associacion de Productores De Leche en Polvo Colinas de la California Esq. Avdas. San Francisco y Palmarito, Edificio Indulac Caracas 1010-A // // Comandacia General de la Marina Base aerea la Carlota, Hangar la Marina Caracas // // INDULAC Colinas de California Esq. Avdas. San Francisco y Palmarito Edificio Indulac, Apartado 1546 Caracas 10107-A // // Instituto Nacional de Nutricion Operativa Avenida Barait esq. El Carmen Edificio Sede Central Caracas»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Αυγούστου 1987.

Labels: 3
17
5